*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-964/19

Sarajevo, 10.06.2019. godine

**Z A P I S N I K**

**3.IZVANREDNE SJEDNICE ZASTUPNIČKOGA DOMA PARLAMENTA FEDERACIJE BIH, održane 13. i 14.05.2019. godine**

Sjednica je počela u 17.45.

Sjednicom je predsjedao predsjedatelj Zastupničkoga doma Parlamenta Federacije BiH Elvir Karajbić

Predsjedatelj Karajbić pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Samira Begić, Boro Krišto i Nedžad Šećić.

Temeljem evidencije Stručne službe, predsjedatelj je konstatirao da sjednici nazoči dovoljan broj zastupnika za kvalitetan rad i odlučivanje.

 Na temelju pojedinačnog očitovanja, s 56 glasova za, osam glasova protiv i s devet suzdržanih glasova usvojen je sljedeći:

D N E V N I R E D

1. Usložnjavanje sigurnosne situacije u oblasti unutarnje sigurnosti a u svezi s aktivnostima na uspostavi pričuvnog policijaskog sastava entiteta Republika Srpska

Uime Kluba zastupnika DF-GS obrazlagala je Alma Kratina.

Prezentaciju na ovu temu imao je zastupnik Hajrudin Žilić.

Domu se obratio ministar Aljoša Čampara.

Predsjedatelj je prekinuo rad sjednice u 18.58.

\* \* \*

**NASTAVAK 3. IZVANREDNE SJEDNICE ZASTUPNIČKOGA DOMA PARLAMENTA FEDERACIJE BIH, održane 14.05.2019.**

Sjednica je počela u 11.22.

Sjednicom je predsjedao predsjedatelj Zastupničkoga doma Parlamenta Federacije BiH Elvir Karajbić

Predsjedatelj Karajbić pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Boro Krišto, Samra Begić i Nedžad Šećić.

Temeljem evidencije Stručne službe, predsjedatelj je konstatatirao da sjednici nazoči dovoljan broj zastupnika za kvalitetan rad i odlučivanje.

 Uime Povjerenstva za sigurnost obrazlagao je Damir Mašić.

 U raspravi su sudjelovali: Alma Kratina, Damir Mašić, Hajrudin Žilić, Osman Ćatić, Mladen Bošković, Hasan Muratović, Sabina Ćudić, Ahmed Džubur, Salmir Kaplan, Husein Topčagić, Nermin Muzur, Husein Rošić,Salko Zildžić, Sanel Prašović, Eldar Čomor, Hajrudin Žilić, Munib Jusufović, Hamdija Abdić, Irfan Čengić, Elzina Pirić, NIhad Čolpa,Dževad Adžem, Eldin Vrače, Ivan Musa i Ismet Osmanović.

Data je stanka do 14,45.

Nakon stanke, predsjedatelj je kazao da su nakon kratkih konzultacija usuglašeni određeni zaključci.

S 60 glasova za, bez glasova protiv i bez suzdržanih glasova, usvojeni su sljedeći:

Z A K LJ U Č C I

1. Zastupnički dom Parlamenta Federacije BiH traži od predstavnika međunarodne zajednice u Bosni i Hercegovini, a prije svega OHR-a koji ima izvršni mandat definiran Dejtonskim mirovnim sporazumom, da zbog narušavanja sigurnosti i uznemirenosti građana u BiH odmah i neodložno zaustavi antidejtonske aktivnosti na donošenju Zakona o izmjenama i dopunama zakona o policiji i unutarnjim poslovima RS-a.

2. Zastupnički dom Parlamenta Federacije BiH traži od mjerodavnih državnih institucija procjenu sigurnosno-političke situacije u zemlji nakon usvajanja nacrta spomenutog zakona.

3.Zastupnički dom Parlamenta Federacije BiH poziva Vladu FBiH i preporučuje kantonalnim vladama, radi sveukupnog sigurnosnog ambijenta na području Federacije BiH, da popuni aktivni policijski sastav sukladno s pravilnicima o unutarnjoj sistematizaciji radnih mjesta policijskih službenika kao i njihovo adekvatno opremanje.

4. Ukoliko aktivnosti na donošenju Zakona o izmjenama i dopunama zakona o policiji i unutarnjim poslovima RS-a ne budu obustavljene ili zaustavljene Federacija BiH će preduzeti adekvatne mjere na zaštiti sigurnosti svih građana.

Predsjedatelj je zaključio rad 3. Izvanredne sjednice u 15.10.

Transkript i prijepis transkripta sjednice čine sastavni dio Zapisnika.

 v. d. TAJNIKA PREDSJEDATELJ

 ZASTUPNIČKOG DOMA ZASTUPNIČKOG DOMA

 PARLAMENTA FEDERACIJE BIH PARLAMENTA FEDERACIJE BIH

 Stela Ibrović mr.sci. Elvir Karajbić